Limbažu novada DOME

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**PASKAIDROJUMA RAKSTS**

**Limbažu novada pašvaldības domes 2023. gada 28. septembra saistošajiem noteikumiem Nr.17 “Limbažu novada pašvaldības nolikums”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**    1. Atbilstoši Pašvaldību likuma Pārejas noteikumu 6. punktam, dome izvērtē uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdotie saistošie noteikumi, ciktāl tie nav pretrunā ar šo likumu.    2. Saistošie noteikumi izstrādāti ar mērķi izdot Pašvaldības likumā ietvertajam pilnvarojumam atbilstošu Limbažu novada pašvaldības nolikumu.    3. Saistošie noteikumi nosaka Limbažu novada pašvaldības teritoriālo iedalījumu, institucionālo sistēmu un darba organizāciju, tai skaitā, pašvaldības administrācijas struktūru, pašvaldības domes un komiteju sēžu darba organizāciju, kas ietver arī kārtību, kādā iedzīvotāji var piedalīties pašvaldības domes un tās komiteju sēdēs, publisko tiesību līguma noslēgšanas procedūru, administratīvo aktu apstrīdēšanas kārtību, iedzīvotāju pieņemšanas un iesniegumu izskatīšanu, amatpersonu rīcību ar pašvaldības mantu un finanšu resursiem, sadarbību ar pilsoniskās sabiedrības organizācijām, publiskās apspriešanas organizēšanu un citus jautājumus. |
| 1. **Fiskālā ietekme uz pašvaldības budžetu**    1. Saistošo noteikumu īstenošanas fiskālās ietekmes prognoze uz pašvaldības 2023. gada budžetu:   2.1.1. nav ietekmes uz ieņēmumu daļu;  2.1.2. nav ietekmes uz izdevumu daļu. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**    1. Sociālā ietekme – tiks veicināta sabiedrības iesaiste pašvaldības darbā. Atšķirībā no iepriekšējā regulējuma Noteikumi paredz plašāku sabiedrības iesaisti pašvaldības darbībā. Pašvaldība sadarbosies ar pilsoniskās sabiedrības organizācijām (biedrībām un nodibinājumiem) un nodrošinās sabiedrības iesaisti pašvaldības darbā Noteikumos noteiktā kārtībā, tajā skaitā, nosakot kārtību, kādā iedzīvotāji var piedalīties komiteju un domes sēdēs.    2. Ietekme uz vidi – nav attiecināms.    3. Ietekme uz iedzīvotāju veselību – nav attiecināms.    4. Ietekme uz konkurenci – noteikumiem nav ietekmes uz uzņēmējdarbības vidi un konkurenci. |
| 1. **Ietekme uz administratīvajām procedūrām un to izmaksām**   4.1. Noteikumi neietekmē līdzšinējās administratīvās procedūras vai to izmaksas. |
| 1. **Ietekme uz pašvaldības funkcijām un cilvēkresursiem**   5.1. Sakarā ar saistošo noteikumu izpildi tiks noteikti pilnveidoti pienākumi vai uzdevumi esošajiem darbiniekiem, jo pašvaldībai saskaņā ar [Pašvaldību likumu](https://likumi.lv/ta/id/336956-pasvaldibu-likums) ir palielinājies noteikto funkciju un uzdevumu apjoms. |
| 1. **Informācija par izpildes nodrošināšanu**    1. Noteikumu izpildes nodrošināšanai nepieciešami resursi – tikai cilvēkresursi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** 2. Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 1. **Izstrādes gaitā veiktās konsultācijas ar privātpersonām un institūcijām** 2. Noteikumu izstrādes procesā atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.) nenotika. 3. Konsultācijām un informēšanai tika izmantots šāds sabiedrības līdzdalības veids: pēc noteikumu projekta izskatīšanas domes sēdē, to projekts tika publicēts pašvaldības oficiālajā tīmekļvietnē [www.limbazunovads.lv](http://www.limbazunovads.lv), Limbažu novada pašvaldības izdevumā “Limbažu Novada Ziņas (01.09.2023. Nr. 22 (169), lai sasniegtu mērķgrupu, kā arī noskaidrotu pēc iespējas plašākas sabiedrības viedokli. 4. Publikācijā noteiktajā termiņā – no 2023. gada 25. augusta līdz 2023. gada 16. septembrim tika saņemti vienas personas iebildumi/priekšlikumi par iedzīvotāju padomēm, konsultatīvajām padomēm, iedzīvotāju iesaistes formām pašvaldības darbā, iedzīvotajiem pieejamo informāciju, par iespēju biedrībām un nodibinājumiem deleģēt uzdevumus, iesaistot sabiedrību pārvaldībā un pakalpojumu sniegšanā, par līdzdalības budžetu, par sabiedrības iesaisti budžeta prioritāšu apspriešanā. 5. Ņemot vērā iesniegtos priekšlikumus/iebildumus par sabiedrības iesaisti un līdzdalību, ciktāl tie attiecināmi uz pašvaldības nolikumu, nolikums tika papildināts ar sekojošiem punktiem:  * Kolektīvos iesniegumus izskata domes sēdē normatīvajos aktos noteiktā kārtībā. Domes noteiktā pašvaldības iestāde, struktūrvienība triju mēnešu laikā no domes lēmuma pieņemšanas dienas sniedz domes sēdē pārskatu par kolektīvā iesnieguma virzību. * Domes noteiktā pašvaldības iestāde, struktūrvienība ne retāk kā reizi trijos mēnešos apkopo aktuālo informāciju par kolektīvā iesnieguma virzību un izskatīšanas rezultātiem, nodod to Centrālās pārvaldes Sabiedrisko attiecību nodaļai publicēšanai pašvaldības oficiālajā tīmekļvietnē www.limbazunovads.lv, kā arī informē personu, kura pilnvarota pārstāvēt kolektīvā iesnieguma iesniedzējus. * Pašvaldības teritorijas attīstības veicināšanai un vietējo kopienu iedzīvotāju interešu pārstāvībai, veicinot iedzīvotāju savstarpējo sadarbību un saskaņotu rīcību kopējam labumam, pašvaldībā izveido konsultatīvas pašvaldības institūcijas — iedzīvotāju padomes. Padomes kompetenci, darbības teritoriju, padomes locekļu ievēlēšanas kārtību, darba organizāciju un citus ar Padomes darbību saistītos jautājumu nosaka Padomes nolikumā, ko dome izdod kā pašvaldības saistošos noteikumus. * Lai veicinātu pašvaldības administratīvās teritorijas iedzīvotāju iesaisti teritorijas attīstības jautājumu izlemšanā, dome gadskārtējā pašvaldības budžetā paredzētā finansējuma līdzdalības budžetam ietvaros organizē projektu iesniegšanu un atlasi sabiedrības ierosinātiem teritorijas attīstības projektiem. * Dome apstiprina līdzdalības budžeta nolikumu, nosakot budžeta izlietošanas kārtību, projekta pieteikuma paraugu, iesniegšanas termiņu, atlases kritērijus un citus [Pašvaldību likumā](https://likumi.lv/ta/id/336956-pasvaldibu-likums) paredzētos nosacījumus. * Ja publisko apspriešanu ierosina pašvaldības iedzīvotāji, minimālais iedzīvotāju skaits, kāds nepieciešams šādai apspriešanai, parakstot iesniegumu, ir ne mazāk kā 5% no pašvaldības administratīvajā teritorijā deklarētajiem pilngadīgajiem iedzīvotājiem pēc aktuālajiem Fizisko personu reģistra datiem attiecīgā gada 1. janvārī.   Pašvaldības nolikumā, kas ir ārējs normatīvais akts, neiekļauj normas, kas ir definētas normatīvajos tiesību aktos un detalizēti neapraksta procesus, kurus regulē citi normatīvie akti, līdz ar to nolikumā netiek iekļauti priekšlikumi par iespēju biedrībām un nodibinājumiem deleģēt uzdevumus, iesaistot sabiedrību pārvaldībā un pakalpojumu sniegšanā. Netiek iekļauta norma par sabiedrības iesaisti budžeta prioritāšu apspriešanā, jo sabiedrības iesaiste pašvaldības darbā (sabiedrības līdzdalība) ir citos normatīvajos aktos un arī nolikumā (līdzdalības budžets, iedzīvotāju padomes).  8.5. No citām institūcijām netika saņemti viedokļi un atzinumi par noteikumu projektu.  8.6. Cita veida saziņa un konsultācijas nav notikušas. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU