**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2023. gada 28. septembrī Nr.20

**APSTIPRINĀTI**

ar Limbažu novada domes

28.09.2023. sēdes lēmumu Nr.714

(protokols Nr.11, 6.)

**PAR NEKUSTAMĀ ĪPAŠUMA NODOKĻA ATVIEGLOJUMIEM**

**LIMBAŽU NOVADĀ**

*Izdoti saskaņā ar*

*likuma „Par nekustamā īpašuma nodokli”*

*3.1 panta otrās daļas 1. punktu, 5. panta trešo daļu*

**I. Vispārīgie jautājumi**

1. Saistošie noteikumi (turpmāk – Noteikumi) nosaka kārtību, kādā tiek piemēroti nekustamā īpašuma nodokļa (turpmāk – Nodokļa) atvieglojumi atsevišķām nekustamā īpašuma nodokļa maksātāju (turpmāk - Nodokļa maksātājs) kategorijām - Limbažu novadā deklarētām fiziskām personām, un juridiskām personām, kuru īpašumā, valdījumā vai lietošanā ir nekustamais īpašums Limbažu novada administratīvajā teritorijā par vienu Limbažu novada pašvaldības (turpmāk – Pašvaldība) administratīvajā teritorijā esošu, Nodokļa maksātāja īpašumā vai tiesiskajā valdījumā esošu nekustamo īpašumu, izņemot par likuma “Par nekustamā īpašuma nodokli” 3. panta 1.1 daļā minētajai neapstrādātai lauksaimniecības zemei.
2. Noteikumu izpratnē fiziskas personas deklarētā dzīvesvieta ir personas dzīvesvieta, kas deklarēta atbilstoši Dzīvesvietas deklarēšanas likumam un kas nav personas papildus adrese dzīvesvietas deklarēšanas likuma izpratnē.
3. Nodokļa maksātāju kategorijas, kurām Limbažu novadā tiek piešķirts Nodokļa atvieglojums:
   1. personas ar I invaliditātes grupu;
   2. personas ar II invaliditātes grupu;
   3. nekustamā īpašuma īpašnieki, kuru aizgādnībā ir persona ar I invaliditātes grupu vai kuru apgādībā ir persona līdz 18 gadu vecumam ar noteiktu invaliditāti;
   4. vientuļi pensionāri, kuriem nav Civillikumā noteikto likumisko apgādnieku - laulātā, pirmās pakāpes lejupējo radinieku;
   5. Černobiļas AES avārijas seku likvidēšanas dalībnieki;
   6. pensionāri, kuri taksācijas gada 1. janvārī ir sasnieguši 70 gadu vecumu;
   7. maznodrošinātas personas, kurām Limbažu novada Sociālais dienests ir piešķīris maznodrošinātas personas (mājsaimniecības) statusu;
   8. fiziskas un juridiskas personas, kuru īpašumā esoša ēka vai ēkas daļa taksācijas gadā ir cietusi ugunsgrēka rezultātā;
   9. ražošanas uzņēmumi;
   10. viesnīcu ar ēdināšanas pakalpojumu nodrošināšanu, kafejnīcu, restorānu, viesu namu un citu sabiedriskās ēdināšanas ēkas vai telpu grupas īpašnieki;
   11. Saimnieciskās darbības veicējiem, kuriem piešķirts sociālā uzņēmuma statuss saskaņā ar Sociālā uzņēmuma likumu, par sociālās uzņēmējdarbības nodrošināšanai izmantojamo nekustamo īpašumu – par ēkām un tām piekritīgo zemi;
   12. biedrībām vai nodibinājumiem, kam piešķirts sabiedriskā labuma organizācijas statuss;
   13. fiziskas un juridiskas personas - saimnieciskās darbības veicēji, kuru zemes bioloģiskās lauksaimniecības kontroles sistēmā reģistrēta fiziska vai juridiska persona veic bioloģiskās lauksaimniecības produkcijas ražošanu Limbažu novada teritorijā.
4. Nodokļu atvieglojumus piešķir saimnieciskās darbības veicējiem (fiziskām un juridiskām personām, kas nekustamo īpašumu izmanto saimnieciskajai darbībai (turpmāk – atbalsta saņēmēji), saskaņā ar Eiropas Komisijas 2013. gada 18. decembra regulas Nr. 1407/2013, par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013) nosacījumiem vai lauksaimniecībā izmantojamai zemei bioloģiskās lauksaimniecības produkcijas ražotājiem saskaņā ar Eiropas Komisijas 2013. gada 18. decembra regulas Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1408/2013), ievērojot, ka:
   1. atbalstu nekustamā īpašuma nodokļa atvieglojuma veidā nepiešķir Komisijas regulas Nr. 1407/2013 1. panta 1. punktā minētajām saimnieciskās darbības nozarēm un darbībām vai Komisijas regulas Nr. 1408/2013 1. panta 1. punkta a), b) vai c) apakšpunktā minētajām darbibām;
   2. saimnieciskās darbības veicējiem šo Noteikumu ietvaros plānotais de minimis atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto de minimis atbalstu nepārsniedz Komisijas regulas Nr. 1407/2013 3. panta 2. punktā noteikto de minimis maksimālo atbalsta apmēru viena vienota uzņēmuma līmenī, viens vienots uzņēmums šajā gadījumā atbilst Komisijas regulas nr. 1407/2013 2. panta 2. punktā noteiktajai ”viena vienota uzņēmuma” definīcijai vai nepārsniedz Komisijas regulas Nr. 1408/2013 3. panta 3.a punktā noteikto de minimis atbalsta maksimālo apmēru viena vienota uzņēmuma līmenī, viens vienots uzņēmums šajā gadījumā atbilst Komisijas regulas Nr. 1408/2013 2. panta 2. punktā noteiktajai “viena vienota uzņēmuma” definīcijai;
   3. ja nodokļu maksātājs, kuram piemēro de minimis atbalstu nodokļu atvieglojuma veidā, to uzskaita par veiktajām darbībām konkrētajā nozarē, kas nodrošināms ar tādiem piemērotiem līdzekļiem kā darbības vai izmaksu nošķiršana grāmatvedībā atbilstoši Komisijas regulas Nr. 1407/2013 1. panta 1. punkta a)-c) apakšpunktos minētajām nozarēm, vai atbilstoši Komisijas regulas Nr. 1408/2013 1. panta 2. un 3. punktiem;
   4. šo noteikumu ietvaros piešķirto de minimis atbalstu nedrīkst kumulēt ar citu valstu atbalstu par tām pašām attiecināmajām izmaksām no vietējiem, reģionālajiem, valsta vai Eiropas Savienības līdzekļiem;
   5. Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr.1407/2013 vai Komisijas regulas 1408/2013, atbalsta saņēmējam ir pienākums atmaksāt pašvaldībai visu šo noteikumu ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem;
   6. pašvaldība uzglabā informāciju par sniegto de minimis atbalstu 10 fiskālos gadus no brīža, kad ir piešķirts pēdējais atbalsts saskaņā ar atbalsta programmu, savukārt, de minimis atbalsta saņēmējas – 10 fiskālos gadus no konkrētā atbalsta piešķiršanas dienas;
   7. saskaņā ar Komisijas regulu Nr. 1407/2013 lēmumu par atbalsta piešķiršanu var pieņemt līdz 2024. gada 30. jūnijam un saskaņā ar Komisijas regulas Nr. 1408/2013 lēmumu par de minimis atbalsta piešķiršanu var pieņemt līdz 2027. gada 31. decembrim.

**II. Nekustamā īpašuma nodokļa atvieglojumu piešķiršanas kārtība un apmēri**

1. Nekustamā īpašuma nodokļa atvieglojums tiek piešķirts Limbažu novadā deklarētām fiziskām personām no taksācijas gadam aprēķinātās nekustamā īpašuma nodokļa summas par vienu, īpašumā vai tiesiskajā valdījumā esošu individuālo dzīvojamo māju un tās palīgēkām vai dzīvokļa īpašumu, kā arī individuālajai dzīvojamajai mājai vai dzīvokļa īpašumam piekritīgo zemi par 1 ha (ja piekritīgā zeme vairāk par 1 ha, atlaide tiek piemērota 1 ha), ar nosacījumu, ka minētais nekustamais īpašums netiek izmantots saimnieciskai darbībai vai iznomāts citām personām. Personām, kuras pretendē uz nekustamā īpašuma nodokļa atvieglojumu saņemšanu, Pašvaldībā jāiesniedz iesniegums, kā to paredz šie Noteikumi. Atvieglojums tiek piešķirts šādā apmērā un kārtībā:
   1. personām ar I invaliditātes grupu – 50 % apmērā no taksācijas gadam aprēķinātās nekustamā īpašuma nodokļa summas, pirmreizēji un pie apliecības termiņa pagarinājuma, iesniedzot iesniegumu un invaliditātes statusa apliecinoša dokumenta kopiju;
   2. personām ar II invaliditātes grupu– 25 % apmērā no taksācijas gadam aprēķinātās nekustamā īpašuma nodokļa summas, pirmreizēji un pie apliecības termiņa pagarinājuma, iesniedzot iesniegumu un invaliditātes statusa apliecinošu dokumenta kopiju;
   3. Černobiļas AES avārijas seku likvidēšanas dalībniekiem - 50 % apmērā no taksācijas gadam aprēķinātās nekustamā īpašuma nodokļa summas, pirmreizēji iesniedzot iesniegumu un apliecības kopiju;
   4. nekustamā īpašuma īpašniekiem, kuru aizgādnībā ir persona ar I invaliditātes grupu vai kuru apgādībā ir persona līdz 18 gadu vecumam ar noteiktu invaliditāti - 50 % apmērā no taksācijas gadam aprēķinātās nekustamā īpašuma nodokļa summas, pirmreizēji iesniedzot iesniegumu un bērna invaliditātes statusa apliecinoša dokumenta kopiju;
   5. vientuļiem pensionāriem, kuriem nav Civillikumā noteikto likumisko apgādnieku - laulātā, pirmās pakāpes lejupējo radinieku - 50 % apmērā no taksācijas gadam aprēķinātās nekustamā īpašuma nodokļa summas, pirmreizēji iesniedzot iesniegumu;
   6. pensionāriem, kuri taksācijas gada 1. janvārī ir sasnieguši 70 gadu vecumu, par viņu īpašumā vai tiesiskajā valdījumā esošu individuālo dzīvojamo māju un tās palīgēkām, dzīvokļa īpašumu un piekritīgo zemi platībā par 1 ha, uz kuras atrodas šīs ēkas un dzīvokļa īpašums, kurā ir personas deklarētā dzīvesvieta taksācijas gada 1. janvārī - 50 % apmērā no taksācijas gadā aprēķinātās nekustamā īpašuma nodokļa summas, iesniegums nav jāiesniedz, atlaide tiks piemērota automātiski;
   7. fiziskām un juridiskām personām, kuru īpašumā esoša ēka vai ēkas daļa taksācijas gadā ir cietusi ugunsgrēka rezultātā - 90 % apmērā no taksācijas gadā un 70 % apmērā no nākamajā gadā aprēķinātā nekustamā īpašuma nodokļa par ēku vai ēkas daļu, kas cietusi ugunsgrēka rezultātā, iesniedzot iesniegumu un Valsts ugunsdzēsības un glābšanas dienesta izziņu par konstatēto faktu;
   8. maznodrošinātām personām (mājsaimniecībām), kurām Limbažu novada Sociālais dienests ir piešķīris maznodrošinātas personas (ģimenes) statusu, attiecībā uz likuma „Par nekustamā īpašuma nodokli” 3.panta pirmās daļas 2.punktā un 1.2daļā minētajiem nekustamā īpašuma nodokļa objektiem un tiem piekritīgo zemi - 50 % apmērā no nekustamā īpašuma nodokļa summas, par periodu, kurā nodokļa maksātājs atbilst maznodrošinātās personas statusam, atlaide tiek piemērota automātiski par periodu, kad ir piešķirts minētais statuss;
   9. maznodrošinātām personām (mājsaimniecībām), kurām Limbažu novada Sociālais dienests ir piešķīris maznodrošinātas personas (mājsaimniecības) statusu, par to īpašumā esošo zemi - 50 % apmērā no nekustamā īpašuma nodokļa summas (izņemot likuma “Par nekustamā īpašuma nodokli” 3. panta 1.1 daļā minēto neapstrādāto lauksaimniecības zemi), par periodu, kurā nodokļa maksātājs atbilst maznodrošinātās personas statusam, atlaide tiek piemērota automātiski par periodu, kad ir piešķirts minētais statuss.
2. Nekustamā īpašuma nodokļa atvieglojums Limbažu novadā deklarētām fiziskām personām (saimnieciskās darbības veicējiem) un juridiskām personām, kuru īpašumā, valdījumā vai lietošanā ir nekustamais īpašums Limbažu novada administratīvajā teritorijā, tiek piešķirts no taksācijas gadam aprēķinātās nekustamā īpašuma nodokļa summas par vienu īpašumā esošu nekustamo īpašumu, kas atrodas Limbažu novada administratīvajā teritorijā, šādā apmērā un kārtībā:
   1. ražošanas uzņēmumiem par jaunuzceltām ēkām pirmos trīs gadus piemēro nekustamā īpašuma nodokļa atlaidi 90 % apmērā no taksācijas gadam aprēķinātās nekustamā īpašuma nodokļa summas, iesniedzot iesniegumu, aktu par būves nodošanu ekspluatācijā, izziņu par darbinieku skaitu;
   2. ražošanas uzņēmumiem par atjaunotām ēkām (būvdarbi, kuru rezultātā ir nomainīti nolietojušies būves nesošie elementi vai konstrukcijas, vai veikti funkcionāli vai tehniski uzlabojumi mainot vai nemainot būves apjomu) pirmajā gadā pēc nodošanas ekspluatācijā piemēro nekustamā īpašuma nodokļa atlaidi 50 % apmērā, bet otrajā gadā 25 % apmērā no taksācijas gadam aprēķinātās nekustamā īpašuma nodokļa summas, iesniedzot iesniegumu, aktu par būves nodošanu ekspluatācijā, izziņu par darbinieku skaitu;
   3. ražošanas uzņēmumiem, kuru īpašumā ir ražošanas ēkas, par ražošanas ēkām (ēku galvenais lietošanas veids, apjumtas ēkas (telpu grupas), kas tiek izmantotas rūpnieciskai ražošanai, (piemēram, fabrikas, rūpnīcas, darbnīcas un u.tml.), ja tajās notiek pamatražošana, tiek piemērota nekustamā īpašuma nodokļa atlaide 25 % apmērā no taksācijas gadam aprēķinātās nekustamā īpašuma nodokļa summas, ja uz taksācijas gada 30. jūniju izpildās šādi nosacījumi:
      1. saglabāta ražošana;
      2. investēti līdzekļi ražošanā laika periodā no iepriekšējā taksācijas gada 1. jūlija līdz tekošā taksācijas gada 30. jūnijam;
      3. saglabātas darba vietas virs 80 % attiecībā pret vidējo darba vietu skaitu iepriekšējā taksācijas periodā, jāiesniedz iesniegums un izziņa par darbiniekiem un investīcijām ražošanā;
      4. nav nekustamā īpašuma nodokļu parāds, kas pārsniedz 150 EUR.
   4. viesnīcu ar ēdināšanas pakalpojumu nodrošināšanu, kafejnīcu, restorānu, viesu namu un citu sabiedriskās ēdināšanas ēkas vai telpu grupas - uzņēmumiem un fiziskajām personām (saimnieciskās darbības veicējiem), kuru īpašumā ir nekustamais īpašums, tai skaitā zeme uz kuras ir ēkas, kuru būves lietošanas veids pēc būvju klasifikatora ir 1211 ir viesnīca (viesnīcas, moteļi, pansijas un līdzīgas īslaicīgas apmešanās ēkas un telpu grupas, kā arī sabiedriskās ēdināšanas ēkas un telpu grupas (restorāns, bārs, kafejnīca), tiek piemērota nekustamā īpašuma nodokļa atlaide 25 % apmērā no taksācijas gadam aprēķinātās nekustamā īpašuma nodokļa summas, iesniedzot iesniegumu un iesnieguma iesniegšanas brīdī nekustamā īpašuma nodokļu parāds nedrīkst pārsniegt 150 EUR;
   5. Saimnieciskās darbības veicējiem, kuriem piešķirts sociālā uzņēmuma statuss saskaņā ar Sociālā uzņēmuma likumu, par sociālās uzņēmējdarbības nodrošināšanai izmantojamo nekustamo īpašumu – par ēkām un tām piekritīgo zemi. tiek piemērota nekustamā īpašuma nodokļa atlaide 90 % apmērā no taksācijas gadam aprēķinātās nekustamā īpašuma nodokļa summas par nekustamo īpašumu (nomā vai īpašumā), kas tiek izmantots darbības nodrošināšanai, iesniedzot iesniegumu;
   6. Uzņēmumiem, organizācijām, biedrībām vai nodibinājumiem, kam piešķirts sabiedriskā labuma organizācijas statuss, kas nodarbojas ar dzīvnieku tiesību aizsardzību Latvijā, labdarību tiek piemērota nekustamā īpašuma nodokļa atlaide 50 % apmērā no taksācijas gadam aprēķinātās nekustamā īpašuma nodokļa summas par nekustamo īpašumu (nomā vai īpašumā), kas tiek izmantots darbības nodrošināšanai, iesniedzot iesniegumu;
   7. Noteikumu 3.13. apakšpunktā minētajām personām, ņemot vērā nodokļa maksātāja rakstveida iesniegumu, piešķir nekustamā īpašuma nodokļa atvieglojumu nodokļa maksātājam par zemi, uz kuras bioloģiskās lauksaimniecības kontroles sistēmā reģistrēta fiziska vai juridiska persona veic bioloģiskās lauksaimniecības produkcijas ražošanu, - 50 % apmērā no nekustamā īpašuma nodokļa summas. Ja bioloģiskās lauksaimniecības produkcijas ražošanā tiek izmantota tikai daļa no zemes, nekustamā īpašuma nodokļa summa samazināma tikai šai zemes daļai (ja zeme ir iznomāta, iesniegumam ir jāpievieno zemes nomas līguma kopija ar spēkā esošu līguma termiņu).
3. Nodokļa maksātāju kategorijām, kuri ir saimnieciskās darbības veicēji pirms iesnieguma par Nodokļa atvieglojumu piešķiršanu iesniegšanas de minimis atbalsta uzskaites sistēmā, izmantojot Valsts ieņēmuma dienesta Elektroniskās deklarēšanas sistēmu (sadaļā de minimis) sagatavo un reģistrē noteikto de minimis atbalsta uzskaites veidlapu.
4. Nodokļa maksātāju kategorijām, kuri ir saimnieciskās darbības veicēji, iesniedzot iesniegumu par nekustamā īpašuma nodokļa atvieglojuma piešķiršanu, nekustamā īpašuma nodokļu parāds nedrīkst pārsniegt 150 EUR.
5. Nodokļa maksātāju kategorijām, kuri ir saimnieciskās darbības veicēji iesniegumā jānorāda VID elektroniskajā datu bāzē atbalsta saņēmēja aizpildītas un iesniegtas de minimis uzskaites veidlapas identifikācijas numurs.
6. Nodokļa maksātāja atbilstību šo Noteikumu nosacījumiem izvērtē un maksāšanas paziņojumu par nekustamā īpašuma nodokli sagatavo Pašvaldības atbildīgais darbinieks –nodokļu administrators.
   1. Nodokļu administrators pirms lēmuma pieņemšanas izvērtē vai attiecīgais nodokļu maksātājs atbilst normatīvajos aktos noteiktajiem nosacījumiem un kritērijiem, lai noteiktu nodokļa atvieglojumu un piešķirtu de minimis atbalstu;
   2. Pašvaldības noteiktajā kārtībā nodokļu administrators veic piešķirtā de minimis atbalsta uzskaiti saskaņā ar Ministru kabineta 2018. gada 21. novembra noteikumiem Nr. 715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.” pārbaudot pretendenta iesniegto veidlapu, apstiprinot to un vienas darba dienas laikā reģistrējot piešķirto atbalstu De minimis atbalsta uzskaites sistēmā.
7. Par atvieglojumu piešķiršanu Pašvaldība paziņo nodokļa maksātājam, nosūtot administratīvo aktu – maksāšanas paziņojumu par nekustamā īpašuma nodokli;
   1. de minimis atbalstu uzskata par piešķirtu brīdī, kad nodokļu maksātājam, kuram ir piemērots de minimis atbalsts nodokļu atvieglojuma veidā, tiek sagatavots un nosūtīts administratīvais akts – maksāšanas paziņojums par nekustamā īpašuma nodokli.
8. Ja Nodokļa maksātājs atbilst vairākām kategorijām, kam ir tiesības saņemt nodokļa atvieglojumus uz šo Noteikumu pamata, Pašvaldība piešķir atvieglojumus atbilstoši vienam, vislabvēlīgākajam nosacījumam, saskaņā ar nodokļa maksātāja iesniegumu un atbilstoši šiem saistošajiem noteikumiem.

**IV. Noslēguma jautājumi**

1. Atzīt par spēku zaudējušiem Limbažu novada domes 2021. gada 26. augusta saistošos noteikumus Nr. 7 “Par nekustamā īpašuma nodokļa atvieglojumiem Limbažu novadā”.
2. Saistošie noteikumi stājas spēkā ar 2024. gada 1. janvāri.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU