**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

28.09.2023. sēdes lēmumu Nr.716

(protokols Nr.11, 8.)

**Limbažu novada pašvaldības konkursa**

**“GADA UZŅĒMUMS 2023”**

**nolikums**

1. **Vispārīgie jautājumi**
2. Nolikums paredz Limbažu novada pašvaldības konkursa “Gada uzņēmums 2023” (turpmāk – Konkurss) organizācijas un norises kārtību, kā arī uzvarētāju un dalībnieku godināšanu.
3. Konkursa mērķis ir apzināt un godināt Limbažu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību Limbažu novadā un veicinot Limbažu novada uzņēmēju atpazīstamību, popularizējot labās uzņēmējdarbības prakses piemērus.
4. Konkursu organizē Limbažu novada pašvaldība. Finanšu līdzekļi konkursa organizēšanas izdevumu segšanai tiek paredzēti no Limbažu novada pašvaldība kārtējā gada budžeta.
5. Konkursa rīkotāja pilnvarotā kontaktpersona ir Limbažu novada pašvaldības aģentūras „LAUTA” (turpmāk – Aģentūra) Limbažu uzņēmējdarbības un sociālās uzņēmējdarbības attīstības centra uzņēmējdarbības konsultants, adrese: Burtnieku iela 2, Limbaži, Tālr.: 26138261, 26161281.
6. **Konkursa norise**
7. Konkursa ietvaros, laika posmā no 29. septembra līdz 1. novembrim, jebkura fiziska un juridiska persona tiek aicināta izvirzīt pretendentus Konkursa apbalvojuma nominācijās. Konkursa “Gada uzņēmums 2023” uzvarētāji tiek godināti svinīgā ceremonijā. Uzvarētājs katrā no nominācijām saņem ziedus, atzinības apliecinājumus un piemiņas balvu.
8. Kandidatūras izvirzāmas, aizpildot elektronisko anketu (Pielikums Nr.1) Limbažu novada pašvaldības tīmekļvietnē ([www.limbazunovads.lv](http://www.limbazunovads.lv)), Aģentūras tīmekļvietnē (www.lauta.lv) vai drukāto anketu personīgi nogādājot Limbažu novada pašvaldības Alojas, Limbažu un Salacgrīvas apvienības pārvaldēs vai to pakalpojumu sniegšanas centros vai elektroniski nosūtot uz e-pastu lauta@limbazunovads.lv.
9. Elektroniskā anketa tiek publicēta Limbažu novada pašvaldības tīmekļvietnē: [www.limbazunovads.lv](http://www.limbazunovads.lv), Aģentūras tīmekļvietnē (www.lauta.lv), Limbažu novada pārvaldībā esošajās sociālā tīkla Facebook lapās *Limbažu Novads,* *Limbažu novada pašvaldības aģentūra LAUTA*, kā arī drukātās anketas tiek izvietotas Limbažu novada pašvaldības Alojas, Limbažu un Salacgrīvas apvienības pārvaldēs un to pakalpojumu sniegšanas centros un citās publiski pieejamās vietās, iepriekš saskaņojot ar attiecīgās vietas īpašnieku vai vadītāju.
10. Aptaujas rezultātu apkopošanu veic uzņēmējdarbības konsultants.
11. **Komisijas sastāvs**
12. Konkursa apbalvojuma nomināciju pretendentus vērtē un lēmumu par uzvarētājiem pieņem Konkursa vērtēšanas komisija (turpmāk – Komisija).
13. Komisijas sastāvā ir 4 komisijas locekļi, tai skaitā komisijas priekšsēdētājs un tā vietnieks.

10.1. Komisijas sastāvs:

* 1. 10.1.1. Komisijas priekšsēdētājs - Limbažu novada pašvaldības domes priekšsēdētājs Dagnis Straubergs;
  2. 10.1.2. Komisijas priekšsēdētāja vietnieks – Limbažu novada pašvaldības domes priekšsēdētāja 1. vietnieks Māris Beļaunieks;
  3. 10.1.3. Komisijas loceklis - Limbažu novada pašvaldības aģentūras “LAUTA” direktore Ilze Millere;
  4. 10.1.4. Komisijas loceklis - Limbažu novada pašvaldības domes deputāts Rūdolfs Pelēkais.

10.2. Komisijā ar padomdevēju tiesībām darbojas Limbažu novada pašvaldības aģentūras uzņēmējdarbības konsultanti.

1. Komisija no iesniegtajiem pretendentiem katrā nominācijā izvirza trīs pretendentus balvas iegūšanai.
2. Konkursa uzvarētāju Komisija izvēlas balsojot par vienu uzvarētāju katrā nominācijā, saskaņā ar šī nolikumā noteiktajiem kritērijiem (Pielikums Nr.2). Komisija ir lemttiesīga, ja tās sēdē piedalās vairāk nekā puse no komisijas locekļiem. Komisija lēmumu pieņem ar vienkāršu balsu vairākumu. Katram komisijas loceklim ir viena balss. Ja lemšanā balsu skaits dalās uz pusēm, tad noteicošā balss pieder komisijas priekšsēdētājam. Komisijas lēmumi ir atklāti un publiski pieejami.
3. Komisijas loceklim ir jāatturas no piedalīšanās balsojumā, ja lēmums skar viņa personiskās intereses, kā arī viņa pirmās pakāpes radinieku, laulātā vai pilnvarotāju un pārstāvamo intereses.
4. Komisija ir tiesīga nepiešķirt balvas kādā no nominācijām, ja attiecīgajā nominācijā nav izvirzīts neviens pretendents, vai arī ja izvirzītie pretendenti neatbilst šajā nolikumā noteiktajām Konkursa prasībām. Komisija ir tiesīga apvienot nominācijas pēc saviem ieskatiem.
5. Konkursa vērtēšanas komisijas lēmumu apstiprina ar Limbažu novada pašvaldības domes sēdes lēmumu.
6. Komisija patstāvīgi vienojas par sava darba organizāciju. Vērtēšanas komisijas sēdes tiek protokolētas. Protokolistu ievēl komisija sēdes sākumā. Komisijas sēdes vada komisijas priekšsēdētājs.
7. **Pretendenti dalībai konkursā**
8. Limbažu novada administratīvajā teritorijā reģistrēti uzņēmumi (to struktūrvienības un filiāles) un uzņēmēji, kuru saimnieciskā darbība noris Limbažu novada administratīvajā teritorija un, kuri ir reģistrēti Valsts ieņēmuma dienestā kā nodokļu maksātāji un uz 2023. gada 1.novembri nodokļu parāds nepārsniedz 150,00 EUR, ar tiesas lēmumu nav pasludināti par maksātnespējīgiem, tajā skaitā neatrodas tiesiskās aizsardzības procesā, ārpustiesas tiesiskās aizsardzības procesā, sanācijas procesā. Tāpat nevar pretendēt, ja uzņēmuma saimnieciskā darbība ir izbeigta vai tas atrodas likvidācijas procesā, uzņēmumi pilnā apmērā un normatīvajos aktos noteiktajos termiņos nav samaksājuši nodokļus un/vai citus valsts vai pašvaldību noteiktos obligātos maksājumus, kā arī cita veida maksājumus Limbažu novada pašvaldībai.
9. Konkursa nozaru un tematisko nomināciju pretendentu atbilstību konkursa nolikumam izvērtē Komisija un katrai nominācijai apbalvošanai izvirza ne vairāk kā vienu pretendentu.
10. **Konkursa nominācijas un pretendentu vērtēšana**
11. Pretendentus izvērtēs divās kārtās:
    1. izvirzītie 3 (trīs) katras nominācijas pretendenti pēc aptaujas anketu apkopošanas (izņemot 20.10. punktu (GADA LIELĀKAIS NODOKĻU MAKSĀTĀJS);
    2. komisijas vērtējums saskaņā ar nolikuma kritērijiem secīgi pēc aptaujas balsu skaita.
12. Konkursam ir šādas nominācijas un to vērtēšanas kritēriji un izvirzītajiem pretendentiem ir jāatbilst šī nolikuma 17. punktā minētajiem nosacījumiem, un kuri aizvadītajā gadā ir sekmīgi veikuši un ievērojami uzlabojuši savu saimniecisko darbību:

20.1. **GADA JAUNAIS UZŅĒMĒJS** – saņem uzņēmums vai uzņēmējs, kurš savu saimnieciskās darbības uzsākšanu reģistrējis ne agrāk kā 2 gadus pirms Konkursa norises;

20.2. **GADA RAŽOTĀJS** – saņem ražošanas uzņēmums vai uzņēmējs, kurš veic saimniecisko darbību ražojot savu produkciju un to realizējot;

20.3. **GADA LAUKSAIMNIEKS** – saņem lauksaimniecības uzņēmums, kuram ir stabili un izaugsmi raksturojoši ražošanas rādītāji pret iepriekšējo gadu, izveidota ilgtspējīga saimniekošanas prakse lauksaimniecībā;

20.4. **GADA TŪRISMA PRODUKTS** – saņem tūrisma uzņēmums vai uzņēmējs, kurš ir radījis jaunu konkurētspējīgu tūrisma produktu - pakalpojumu vai galamērķi un ar savu kvalitāti veicina vai sekmē tā attīstību un ilgtspēju;

20.5. **GADA PAKALPOJUMU SNIEDZĒJS** – saņem uzņēmums vai uzņēmējs, kurš nodrošina augsta līmeņa klientu apkalpošanas servisu pakalpojumu sniegšanas nozarē (frizētavas, ēdināšana un viesmīlība, visāda veida pakalpojumi, u.tml.);

20.6.  **GADA DARBA DEVĒJS** – saņem uzņēmums vai uzņēmējs, kurš ir radījis 5 (piecas) un vairāk darba vietas un drošu darba vidi, ieguldījuši laiku un līdzekļus darbinieku apmācībā un profesionālajā izaugsmē, veicinājuši savu darbinieku materiālo labklājību;

20.7. **GADA EKSPORTA PRODUKTS** – saņem uzņēmums vai uzņēmējs, kuram aizvadītajā gadā ievērojami pieaudzis eksporta apjoms, radīts jauns inovatīvs un perspektīvs eksporta produkts vai pakalpojums;

20.8. **GADA MĀJRAŽOTĀJS/AMATNIEKS** – saņem saimnieciskās darbības veicējs, kurš piedāvā augstas kvalitātes un/vai unikālus mājražošanas vai mājamatniecības produktus;

20.9. **GADA TIRGOTĀJS** – saņem uzņēmums, kurš nodrošina augsta līmeņa klientu apkalpošanas servisu preču tirdzniecības nozarē;

20.10. **GADA INOVĀCIJA** – saņem uzņēmums vai uzņēmējs, kuri ir radījuši jaunu, uz zināšanām balstītu produktu vai pakalpojumu, kas ir ievērojami pārāks salīdzinājumā ar agrāk ražotajiem un/vai citiem tirgū esošajiem produktiem, tādējādi gūstot konkurences priekšrocības vai pieeju jauniem tirgiem;

20.11. **GADA LIELĀKAIS NODOKĻU MAKSĀTĀJS** – saņem uzņēmējs, kurš aizvadītajā gadā bijis Limbažu novada lielākais nodokļu maksātājs (kopā nomaksātie nodokļi 2022 gadā tikai no uzņēmuma vai struktūrvienības, filiāles, kas darbojas Limbažu novada administratīvajā teritorijā) un atbilst 17. punktā minētajiem nosacījumiem (informācija no LURSOFT datu bāzes).

1. Konkurss noslēdzas ar pasākumu, kurā tiek apbalvoti nomināciju ieguvēji. Lai informētu sabiedrību par Konkursā izvirzītajiem pretendentiem vai tā uzvarētājiem, tā norises un apbalvošanas laikā var notikt foto vai video fiksācija. Bildes var tikt ievietotas pašvaldības informatīvajos kanālos – ikmēneša informatīvajā izdevumā, interneta vietnē vai sociālajos tīklos. Pārzinis un personas datu apstrādes nolūki: Limbažu novada pašvaldība, juridiskā adrese: Rīgas iela 16, Limbaži, Limbažu novads, LV-4001, veic personas datu apstrādi sabiedrības informēšanai. Personas ir tiesīgas jebkurā laikā lūgt pārzinim dzēst savus datus.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PIELIKUMS NR.1**

Limbažu novada pašvaldības konkursa

“Gada uzņēmums 2023”

28.09.2023. nolikumam

**KONKURSA “GADA UZŅĒMUMS 2023”**

**ANKETA**

Limbažu novada pašvaldība organizē konkursu **“Gada uzņēmums 2023”** ar mērķi apzināt un godināt Limbažu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību Limbažu novadā, veicinot atpazīstamību un popularizējot uzņēmējdarbības labās prakses piemērus.

Jebkurai fiziskai un juridiskai personai tiek piedāvāta iespēja no 2023. gada 29. septembra līdz 1. novembrim, aizpildot anketu, izvirzīt pretendentus balvas saņemšanai. Pretendentu izvirzīšana katrā no nominācijām nav obligāta. Tiks ņemtas vērā anketas, kurās izvirzīts vismaz viens pretendents kādā no nominācijām, ir ierakstīts pamatojums, pretendenta aktuālie kontakti un anketas iesniedzēja dati.

|  |  |  |  |  |
| --- | --- | --- | --- | --- |
| **Nr.** | **NOMINĀCIJA** | **PRETENDENTA NOSAUKUMS** | **PAMATOJUMS** | **PRETENDENTA KONTAKTI** |
| **1.** | **GADA JAUNAIS UZŅĒMUMS** |  |  |  |
| **2.** | **GADA RAŽOTĀJS** |  |  |  |
| **3.** | **GADA LAUKSAIMNIEKS** |  |  |  |
| **4.** | **GADA TŪRISMA PRODUKTS** |  |  |  |
| **5.** | **GADA PAKALPOJUMU SNIEDZĒJS** |  |  |  |
| **6.** | **GADA DARBA DEVĒJS** |  |  |  |
| **7.** | **GADA EKSPORTA PRODUKTS** |  |  |  |
| **8.** | **GADA MĀJRAŽOTĀJS/AMATNIEKS** |  |  |  |
| **9.** | **GADA TIRGOTĀJS** |  |  |  |
| **10.** | **GADA INOVĀCIJA** |  |  |  |

Pieteikuma formu aizpildīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

**Lūdzam aizpildīto drukāto anketu ievietot tām paredzētās anketu kastēs** – Limbažu novada pašvaldības Alojas, Limbažu un Salacgrīvas apvienības pārvalžu pakalpojumu sniegšanas centros vai elektroniski nosūtīt ivars.birzgalis@limbazunovads.lv.

**PIELIKUMS NR.2**

Limbažu novada pašvaldības konkursa

“Gada uzņēmums 2023”

28.09.2023. nolikumam

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Inovatīva, kvalitatīva produkta vai pakalpojuma radīšana, ieviešana.  Zīmola “Ražots Limbažu novadā” un “Radīts piejūrā” lietošana. Ražotā produktu/ pakalpojumu klāsta paplašināšana, daudzveidība. Perspektīva uzņēmuma nākotnes attīstībai/ izaugsmes iespējas | 20 |  |  |
| Darbinieku / darba vietu skaits un pieaugums. | 10 |  |  |
| Uzņēmuma darba vides, teritorijas sakoptība, uzlabojumi, darbinieku darba apstākļi. | 10 |  |  |
| Klientu apkalpošanas servisa līmenis | 10 |  |  |
| **Kopā** | 50 |  |  |