

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**Paskaidrojuma raksts**

**Limbažu novada pašvaldības domes 2023. gada 24. augusta saistošajiem noteikumiem Nr.13 „Par nekustamā īpašuma nodokļa likmēm Limbažu novadā”**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Likuma ”Par nekustamā īpašuma nodokli” 2. panta 8.1 daļā, 3. panta pirmajā daļā, 3. panta 11 daļā, 14 daļā, 16 daļā un 9. panta otrajā daļā noteikts, ka pašvaldībai, izdodot saistošos noteikumus, ir tiesības noteikt, ka nekustamā īpašuma nodokli maksā īrnieki, nomnieki, dzīvokļu īpašumu tiesiskie valdītāji vai personas, kuras īpašuma tiesības uz dzīvojamo māju (tās daļu) ieguvušas līdz dzīvojamās mājas privatizācijai par daudzdzīvokļu dzīvojamo māju (tās daļu), kas ierakstīta zemesgrāmatā uz pašvaldības vārda, un pašvaldībai piederošo vai piekritīgo zemi, uz kuras šī māja atrodas, vidi degradējošu, sagruvušu vai cilvēku drošību apdraudošām būvēm, kā arī aplikt ar nekustamā īpašuma nodokli būves, kuras būvniecībā pārsniegts normatīvajos aktos noteiktais kopējais būvdarbu veikšanas ilgums.  1.2. Ar saistošajiem noteikumiem tiek paredzēts, ka, lai saņemtu samazināto nekustamā īpašuma nodokļa likmi dzīvokļa īpašuma sastāvā esošai ēkas daļai, kuras lietošanas veids ir dzīvošana, un šai daļai piekrītošajai koplietošanas telpu platībai un viena, divu vai vairāku dzīvokļu mājām, ja šie objekti netiek izmantoti saimnieciskai darbībai, izņemot valsts, pašvaldības un pašvaldības kapitālsabiedrību īpašumā valdījumā esošus objektus, uz taksācijas gada 1.janvāri plkst.00 jābūt deklarētai vismaz vienai personai.  1.3. Saistošie noteikumi nosaka, ka nekustamā īpašuma nodokli maksā īrnieki, nomnieki, dzīvokļu īpašumu tiesiskie valdītāji vai personas, kuras īpašuma tiesības uz dzīvojamo māju (tās daļu) ieguvušas līdz dzīvojamās mājas privatizācijai par daudzdzīvokļu dzīvojamo māju (tās daļu) ), kas ierakstīta zemesgrāmatā uz pašvaldības vārda, un pašvaldībai piederošo vai piekritīgo zemi.  1.4. Saistošie noteikumi nosaka, ka vidi degradējošu, sagruvušu vai cilvēku drošību apdraudošu būvi apliek ar nekustamā īpašuma nodokļa likmi 3 procentu apmērā no būvei piekritīgās zemes vai būves kadastrālās vērtības (pie aprēķina jāņem vērā lielākā kadastrālā vērtība). |
| 2. Fiskālā ietekme uz pašvaldības budžetu | 2.1. Papildus budžetā plānoti ieņēmumi no vidi degradējošu, sagruvušu vai cilvēku drošību apdraudošu būvju aplikšanas ar nekustamā īpašuma nodokļa likmi 3 procentu apmērā, un pamatojoties uz Būvvaldes sniegtajiem datiem, plānots aplikt ar nekustamā īpašuma nodokļa likmi 3 procentu apmērā būves, kurām būvniecībā pārsniegts normatīvajos aktos noteiktais kopējais būvdarbu veikšanas ilgums.  Ietekme uz Pašvaldības 2024.gada budžetu, saistībā ar saistošo noteikumu nekustamā īpašuma nodokļa likmēm, prognozējama –  318 271.00 EUR. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Ar saistošo noteikumu īstenošanu netiek izraisītas tiešas vai netiešas pārmaiņas vidē, kuras ietekmē vai var ietekmēt cilvēku, viņa veselību un drošību, kā arī bioloģisko daudzveidību, augsni, zemes dzīles, ūdeni, gaisu, klimatu, ainavu, kultūras un dabas mantojumu, iespējamā pakļautība avāriju vai katastrofu riskiem un visu minēto jomu mijiedarbība, vienīgi nosakot palielinātu nekustamā īpašuma nodokli būvēm, kas klasificētas kā vidi degradējošas, sagruvušas, vai cilvēku drošību apdraudošas, tiek veicināta apkārtējās vides sakopšana un drošība.  3.2. Saistošo noteikumu projektam nav būtiskas ietekmes uz uzņēmējdarbības vidi pašvaldībā. |
| 4. Ietekme uz administratīvajām procedūrām un to izmaksām | 4.1. Saistošo noteikumu piemērošanas jautājumos persona var vērsties Limbažu novada administrācijā, adrese: Rīgas iela 16, Limbaži, Limbažu novads, LV-4001 vai rakstot elektroniskā pasta adresi: pasts@limbazunovads.lv  4.2. Iesniegumus izvērtē Limbažu novada pašvaldības nodokļu administratori.  4.3. Saistošie noteikumi tiks publicēti oficiālajā izdevumā "Latvijas Vēstnesis", informācija par tiem – Limbažu novada pašvaldības informatīvajā izdevumā " Limbažu novada Vēstis" un ievietoti Limbažu novada pašvaldības interneta mājaslapā www.limbazunovads.lv. |
| 5. Ietekme uz pašvaldības funkcijām un cilvēkresursiem | 5.1. Saistošo noteikumu izpildes nodrošināšanai nav nepieciešams veidot jaunas Pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | 6.1. Saistošo noteikumu izpildi nodrošina Limbažu novada pašvaldības nodokļu administratori.  6.2. Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  7.2. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | 8.1. Atbilstoši Pašvaldību likuma 46. panta trešajai daļai 2023. gada 21. jūlijā saistošo noteikumu projekts publicēts pašvaldības mājaslapā sabiedrības viedokļa noskaidrošanai. Viedokļus un priekšlikumus par saistošo noteikumu projektu rakstveidā varēja iesniegt līdz 2023. gada 5. augustam. Noteiktajā termiņā netika saņemts neviens priekšlikums.  8.2. Saistošie noteikumi iesniegti izskatīšanai aktuālā redakcijā bez izmaiņām. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU