**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2023. gada 28. septembrīNr.21

**APSTIPRINĀTI**

ar Limbažu novada domes

28.09.2023. sēdes lēmumu Nr.715

(protokols Nr.11, 7.)

**NOLIKUMS**

**par licencēto makšķerēšanu un vēžošanu**

**Svētupes upes posmā un Jaunupē Limbažu novada administratīvajā teritorijā**

**(posms „SVĒTUPE -JAUNUPE”)**

*Izdoti saskaņā ar*

*Zvejniecības likuma 10. panta piekto daļu*

1. **VISPĀRĪGIE JAUTĀJUMI**
2. Nolikums nosaka licencētās makšķerēšanas un vēžošanas kārtību Svētupes upes posmā, no Svētupes ietekas Rīgas jūras līcī augšup pa straumi līdz Sausupes ietekai, un Jaunupē visā tās garumā no ietekas Salacā augšup pa straumi līdz iztekai no Svētupes (turpmāk – posms “SVĒTUPE - JAUNUPE”). Posms “SVĒTUPE - JAUNUPE”atrodas Limbažu novada administratīvajā teritorijā un Ziemeļvidzemes biosfēras rezervāta teritorijā.
3. Svētupe un Jaunupe saskaņā ar Civillikuma 1102. pantu ir privātas upes, kurās zvejas tiesības pieder privāto ūdeņu īpašniekiem. Saskaņā ar Zvejniecības likumu makšķerēšanas tiesības privātās upēs ir ikvienam, ja tas nav aizliegts ar Ministru kabineta 2015. gada 22. decembra noteikumiem Nr. 800 “Makšķerēšanas, vēžošanas un zemūdens medību noteikumi” (turpmāk – MK noteikumi Nr.800). Makšķerniekiem, makšķerējot no krasta, atļauts izmantot tauvas joslu, kuras platums ir 4 m.
4. Licencētā makšķerēšana un vēžošana posmā “SVĒTUPE - JAUNUPE”tiek ieviesta saskaņā ar 2015. gada 22. decembra Ministru kabineta noteikumiem Nr. 799 “Licencētās makšķerēšanas, vēžošanas un zemūdens medību kārtība” (turpmāk – MK noteikumi Nr.799), lai nodrošinātu bioloģiskās daudzveidības aizsardzību un racionāli izmantotu vērtīgo zivju krājumus, kā arī regulētu antropogēnās slodzes ietekmi uz vidi.Licencētās makšķerēšanas pamatmērķis ir zivju resursu aizsardzība un to ilgtspējīga izmantošana, invazīvās vēžu sugas (Amerikas signālvēzis *Pacifastacus leniusculus*) izplatības un kaitīgās ietekmes samazināšana, kā arī licencētās makšķerēšanas, vēžošanas un ar to saistītā lauku tūrisma un rekreācijas attīstība.
5. Licencēto makšķerēšanu un vēžošanu posmā“SVĒTUPE - JAUNUPE”uz Salacgrīvas novada pašvaldības 04.10.2019. pilnvarojuma līguma Nr.3.25.3/339 pamata organizē biedrība „Svētupes aizsardzības biedrība”, reģ. nr. 40008282401, Pūpolu iela Nr.1, Korģene, Limbažu novads, LV-4054, tālr. 22017673, e-pasts: *[svetupes.ab@inbox.lv](mailto:svetupes.ab@inbox.lv)* (turpmāk – “Svētupes aizsardzības biedrība”).

**II.** **LICENCĒTĀS MAKŠĶERĒŠANAS UN VĒŽOŠANAS NOTEIKUMI**

1. Licencētā makšķerēšana un vēžošana posmā“SVĒTUPE - JAUNUPE”notiek šī nolikuma 1.punktā norādītajā Svētupes posmā no Svētupes ietekas Rīgas jūras līcī (GPS: 57.685044, 24.358122) augšup pa straumi līdz Sausupes ietekai (GPS: 57.711702, 24.629974) un visā Jaunupes garumā no ietekas Salacā (GPS: 57.748931, 24.399964) augšup pa straumi līdz iztekai no Svētupes (GPS: 57.715832, 24.438379) (shēma 1. pielikumā).
2. Licencētā makšķerēšana un vēžošana posmā “SVĒTUPE - JAUNUPE” notiek, ievērojot MK noteikumus Nr.800 ar šādiem papildus nosacījumiem:
3. Makšķerēšanā aizliegts izmantot jebkāda veida elektronisko dziļummēru un eholotu, lai atstātu mazāku ietekmi uz aizsargājamiem zivju resursiem un nodrošinātu taimiņa un laša, kā arī citu vērtīgo zivju sugu resursu ilgtspēju;
4. Taimiņa (arī laša) makšķerēšanas pavasara sezonair noteikta no 1. janvāra līdz 10. maijam,(atļauts paturēt lomu saskaņā ar šī nolikuma 6.6. apakšpunktu);
5. “Vienas dienas makšķerēšanas licence” un “Gada bezmaksas makšķerēšanas licence” dod tiesības tās īpašniekam lomā paturēt zivis saskaņā ar MK noteikumiem Nr.800, izņemot taimiņu (arī lasi), kā arī šo licenču īpašniekiem MK noteikumu Nr. 800 16.8. punktā paredzēto pārējo sugu zivju svars nedrīkst pārsniegt 10 kg (izņemot sudrabkarūsas, kuru svars netiek limitēts);
6. Taimiņa(arī laša)makšķerēšana atļauta tikai spiningošanas vai mušiņmakšķerēšanas veidā diennakts gaišajā laikā, izmantojot 2 (divus) jebkura veida āķus, kuri ir piestiprināti pie viena mānekļa;
7. Spiningojot un mušiņmakšķerējot aizliegts izmantot gafu (zivju uzķeramo āķi);
8. „Taimiņa (arī laša) makšķerēšanas vienas dienas licence” dod tiesības tās īpašniekam vienā dienā iegūt un lomā paturēt taimiņu 1 (vienu) gab. 50-70 cm garumā vai lasi 1 (vienu) gab. 60-70 cm garumā uz 1 (vienu) licenci un citu sugu zivis atbilstoši MK noteikumiem Nr. 800;
9. „Taimiņa (arī laša) makšķerēšanas vienas dienas licence” dod iespējas makšķerēt konkrētajā licences darbības laika dienā līdz brīdim, kad noķertā zivs (taimiņš vai lasis) tiek paturēta lomā, ievērojot šī nolikuma 6.6. punktā noteiktos izmērus. Lomā paturamo zivi nekavējoties jānogalina un jāreģistrē licences iegādes tīmekļvietnē [www.manacope.lv](http://www.manacope.lv) vai mobilajā lietotnē “Mana Cope”;
10. no 1. septembra līdz 10. maijam aizliegta spiningošana un mušiņmakšķerēšana, izņemot „Taimiņa (arī laša) makšķerēšanas vienas dienas licenču” īpašniekus, ievērojot šī nolikuma 6.2. punktā noteiktās sezonas laiku;
11. Makšķernieki un vēžotāji ir atbildīgi par savu personisko drošību makšķerēšanas vai vēžošanas laikā posmā “SVĒTUPE - JAUNUPE”;
12. Licencētā vēžošanas sezona posmā “SVĒTUPE - JAUNUPE” noteikta no 1.jūlija līdz 1.oktobrim, jebkurā diennakts laikā;
13. Vēžošana posmā „ SVĒTUPE - JAUNUPE” atļauta ar vēžošanas krītiņiem, kā noteikts MK noteikumos Nr.800, ar šādu atkāpi – krītiņu skaits vienam vēžotājam – līdz 10 krītiņiem;
14. Atļauta vēžošana ar rokām;
15. Citi vēžu ieguves paņēmieni, izņemot vēžošanu ar krītiņiem un rokām ir aizliegti.

**III. VIDES UN DABAS RESURSU AIZSARDZĪBAS PRASĪBAS**

1. Posms “SVĒTUPE - JAUNUPE” kurā tiek īstenota licencētā makšķerēšana un vēžošana, atrodas valsts nozīmes īpaši aizsargājamā dabas teritorijā – Ziemeļvidzemes biosfēras rezervātā, ainavu aizsardzības zonā un neitrālajā zonā. Šajā posmā tiešā upes tuvumā atrodas arī vairāki valsts nozīmes dabas pieminekļi – ģeoloģiskais veidojums “Ķuikulu upuralas (Lībiešu upuralas)” un vairāki vietējo sugu dižkoki, līdz ar to ikvienam makšķerniekam un vēžotājam ir saistoši šādi noteikumi:
2. Visā teritorijā ir jāievēro Ministru kabineta 2010. gada 19. aprīļa noteikumi Nr.303 “Ziemeļvidzemes biosfēras rezervāta individuālie aizsardzības un izmantošanas noteikumi”;
3. Valsts nozīmes dabas pieminekļu teritorijās ir jāievēro Ministru kabineta 2010. gada 16. marta noteikumi Nr. 264 "Īpaši aizsargājamo dabas teritoriju vispārējie aizsardzības un izmantošanas noteikumi”.”
4. Transporta novietošana uz koplietošanas ceļiem Svētupes un Jaunupes tuvumā atļauta atbilstoši Ceļu satiksmes noteikumiem, bet uz privātām zemēm – ar zemes īpašnieka atļauju. Iebraukšana Svētupes un Jaunupes tauvas joslā, kas ir 4 metri, stingri aizliegta.
5. Makšķernieki un vēžotāji nedrīkst ierīkot jaunus piebraukšanas ceļus pie Svētupes un Jaunupes (drīkst izmantot tikai esošās piebrauktuves upei). Nedrīkst kurt ugunskurus tam speciāli neierīkotās, neatļautās vietās.
6. Licencētās makšķerēšanas un vēžošanas nolikumā paredzēto noteikumu, tai skaitā vides aizsardzības prasību ievērošanu, kontrolē Limbažu novada pašvaldības policija, Limbažu novada pašvaldības vides kontroles amatpersonas, pašvaldības pilnvarotas amatpersonas - sabiedriskie vides inspektori, Valsts vides dienesta pilnvarotās personas, tai skaitā Biedrības personas, kuras saņēmušas attiecīgu pilnvarojumu.

**IV. MAKŠĶERĒŠANAS** **UN VĒŽOŠANAS** **LICENČU SKAITS UN CENAS,**

**LICENČU NOFORMĒJUMS**

1. Licenču veidi, skaits un maksa par licenci:

|  |  |  |
| --- | --- | --- |
| Licenču veidi | Licenču skaits | Maksa par 1 (vienu) licenci,  t.sk. PVN 21% |
| 11.1. **„Taimiņa (arī laša) makšķerēšanas vienas dienas licence” posmā “SVĒTUPE - JAUNUPE” no 1. janvāra līdz 10. maijam** (Pielikums Nr.2) | 350 licences sezonā, bet ne vairāk par 20 licencēm dienā; | EUR 20,00 |
| 11.2. **“Vienas dienas makšķerēšanas licence” posmā “SVĒTUPE - JAUNUPE”** (Pielikums Nr.3) | 20 licences dienā; | EUR 8,00 |
| 11.3. **“Gada bezmaksas makšķerēšanas licence” posmā “SVĒTUPE - JAUNUPE”** (Pielikums Nr.4) (tikai papīra formātā, piesakoties elektroniski svetupes.ab@inbox.lv vai klātienē Rīgas ielā 10, Salacgrīvā, laiku iepriekš saskaņojot pa tālr. 22017673) | 200 licences | Bezmaksas |
| 11.4. **Vēžošanas vienreizējā vienas diennakts licence posmā “SVĒTUPE - JAUNUPE”** (Pielikums Nr.5) | 1000 licences | EUR 10,00 |
| 11.5. **Vēžošanas sezonas licence posmā “SVĒTUPE - JAUNUPE”**  (Pielikums Nr.6) | 50 licences | EUR 75,00 |
| 11.6. **“Vēžošanas sezonas zemes īpašnieka bezmaksas licence posmā “SVĒTUPE - JAUNUPE”** (Pielikums Nr.7) (tikai papīra formātā, piesakoties elektroniski svetupes.ab@inbox.lv vai klātienē Rīgas ielā 10, Salacgrīvā, laiku iepriekš saskaņojot pa tālr. 22017673) | 50 licences | Bezmaksas |

1. Ievērojot MK noteikumu Nr.799 27. punktu, maksa par “Taimiņa (arī laša) makšķerēšanas vienas dienas licenci” netiek samazināta un “Gada bezmaksas makšķerēšanas licenci” neizsniedz īpaši aizsargājamo ierobežoti izmantojamo zivju sugu – laša un taimiņa – ieguvei.
2. Vēžošanas vienreizējā vienas diennakts licence ir derīga 24 stundas no tās aktivizēšanas brīža.
3. Visās iegādātās licencēs tiek uzrādīts:
   1. licences veids;
   2. licences, kārtas numurs;

14.3. licences cena;

14.4. licences derīguma termiņš;

14.5. attiecīgās ūdenstilpes nosaukums;

14.6. ziņas par licencētās makšķerēšanas organizētāju;

14.7. licences izsniedzēja paraksts (izņemot elektroniskām licencēm);

14.8. licences saņēmējs un tā personas kods, tālruņa numurs un saziņai izmantojamā elektroniskā pasta adrese;

14.9. licences saņēmēja paraksts (izņemot elektroniskām licencēm);

14.10. licences izsniegšanas datums.

**V. BEZMAKSAS** **MAKŠĶERĒŠANAS UN VĒŽOŠANAS LICENČU IZSNIEGŠANAS KĀRTĪBA**

1. „Gada bezmaksas makšķerēšanaslicenci” ir tiesīgi saņemt posmā “SVĒTUPE - JAUNUPE” atrodošos Svētupei un Jaunupei pieguļošo krastu zemju īpašnieki un viņu ģimenes locekļi, kā arī bērni un pusaudži vecumā līdz 16 gadiem, personas, kas ir vecākas par 65 gadiem, politiski represētās personas, personas ar invaliditāti un personas no daudzbērnu ģimenēm un ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa, un kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība.
2. Licenci „Vēžošanas sezonas zemes īpašnieka bezmaksas licence” ir tiesīgi saņemt posmā “SVĒTUPE - JAUNUPE” atrodošos Svētupes un Jaunupes pieguļošo krastu zemju īpašnieki.
3. Lai saņemtu “Gada bezmaksas makšķerēšanas licenci” un „Vēžošanas sezonas zemes īpašnieka bezmaksas licenci”, šī nolikuma 15.un 16.punktā minētajām personām ir jāiesniedz iesniegums „Svētupes aizsardzības biedrībā”, Rīgas ielā 10, Salacgrīvā, LV – 4033, laiku iepriekš saskaņojot pa tālr. 22017673, vai šāds iesniegums jānosūta uz e-pasta adresi *svetupe.ab@inbox.lv* ar pamatojumu bezmaksas makšķerēšanas (iesnieguma paraugs šī nolikuma Pielikumā Nr. 9) vai bezmaksas vēžošanas licences saņemšanai (iesnieguma paraugs šī nolikuma Pielikumā Nr. 8).
4. “Svētupes aizsardzības biedrība” pārbauda iesniegto iesniegumu atbilstību bezmaksas makšķerēšanas vai bezmaksas vēžošanas licenču saņemšanai pamatojoties uz šī nolikuma 15. vai 16.punktu, un atbilstības gadījumā izsniedz bezmaksas makšķerēšanas vai bezmaksas vēžošanas licenci iesnieguma iesniedzējam. Ja ir beigušās šī nolikuma 11.3. vai 11.6. punktā minētās bezmaksas licences, tad jaunas bezmaksas licences vairs neizsniedz un makšķerniekam vai vēžotājam jāiegādājas kāda no maksas licencēm.

**VI. LICENČU PĀRDOŠANAS KĀRTĪBA**

1. Pārdošanas vietas, adreses, kontakttālruņi, darba laiki:
   1. ”Taimiņa (arī laša) makšķerēšanas vienas dienas licenci” un “Vienas dienas makšķerēšanas licenci” jebkurā diennakts laikā var iegādāties interneta vietnē www.manacope.lv vai mobilajā lietotnē “Mana Cope”, sadaļā “Copes kartes un licences” izvēloties posmu “Svētupe-Jaunupe”;
   2. “Vēžošanas vienreizējo vienas diennakts licenci” un “Vēžošanas sezonas licenci” jebkurā diennakts laikā var iegādāties interneta vietnē [www.manacope.lv](http://www.manacope.lv) vai mobilajā lietotnē “Mana Cope”, sadaļā “Copes kartes un licences” izvēloties posmu “Svētupe-Jaunupe”.
2. Makšķerēšanas un vēžošanas licenču iegādes kārtība:
   1. persona drīkst iegādāties makšķerēšanas, vai vēžošanas licenci citai personai, norādot tās vārdu, uzvārdu, personas kodu;
   2. Latvijas pilsoņiem, iegādājoties makšķerēšanas, vai vēžošanas licenci ir jānorāda personas kods, bet citu valstu pilsoņiem ir jānorāda personas identificējošā dokumenta numurs vai personas kods;
   3. Vienai personai nevar būt vairāk par 3 (trīs) aktīvām ”Taimiņa (arī laša) makšķerēšanas vienas dienas licencēm” ,“Vienas dienas makšķerēšanas licencēm” un “Vēžošanas vienreizējās vienas diennakts licencēm” bez loma atskaites. Turpmākā licenču iegāde tai pašai personai, lai tā varētu iegūt 3 (trīs) aktīvas minēto veidu licences, nevar notikt pirms nav iesniegtas loma atskaites par kādu jau izmantotu vienas dienas licenci.
3. “Svētupes aizsardzības biedrība” var piedāvāt citas vai mainīt nolikumā norādītās licenču iegādes vietas, par to savlaicīgi informējot sabiedrību tīmekļvietnē [www.limbazunovads.lv](http://www.limbazunovads.lv) un laikrakstā “Auseklis”.
4. Makšķerēšanai un vēžošanai neizmantoto vai sakarā ar pārkāpumu atņemto licenču vērtība makšķerniekam netiek atmaksāta.
5. Makšķerniekam makšķerēšanas un vēžotājam vēžošanas laikā kopā ar licenci ir jābūt klāt personu apliecinošam dokumentam, kas ļauj noteikt personas identitāti un derīgai makšķerēšanas, vēžošanas un zemūdens medību kartei. Izņemot personas, kas jaunākas par 16 gadiem un vecākas par 65 gadiem, kā arī personas ar invaliditāti, kurām nav nepieciešama makšķerēšanas, vēžošanas un zemūdens medību kartes iegāde.

**VII. NO LICENCĒM IEGŪTO LĪDZEKĻU IZLIETOJUMS**

1. No licenču realizācijas posmā “SVĒTUPE - JAUNUPE” iegūtās kopējās summas 10% „Svētupes aizsardzības biedrība”, reizi pusgadā (līdz 10.jūlijam par pirmo pusgadu un līdz 10.janvārim – par otro pusgadu) ieskaita valsts pamatbudžetā Zivju fonda dotācijas ieņēmumu veidošanai.
2. 90% līdzekļu no pārdotajām licencēm posmā “SVĒTUPE - JAUNUPE” tiek ieskaitīti „Svētupes aizsardzības biedrības”, kontā, kurus tā izmanto zivju resursu pavairošanai vai zivju nārsta vietu rekultivācijai (atjaunošanai) atbilstoši „Svētupes ekspluatācijas noteikumiem”, kā arī zivju un vēžu resursu aizsardzībai, makšķerēšanas kontrolei, un licencētās makšķerēšanas un vēžošanas organizēšanai un makšķerēšanas tūrisma infrastruktūras attīstībai.
3. Par iegūto līdzekļu sadali un izlietošanu posmā “SVĒTUPE - JAUNUPE” ir atbildīga „Svētupes aizsardzības biedrība”. Tā nodrošina savlaicīgu noteiktās formas pārskata par realizēto makšķerēšanas licenču skaitu, licenču veidiem, iegūtiem naudas līdzekļiem un to izlietojumu iesniegšanu Lauku atbalsta dienestā divas reizes gadā – līdz 15. jūlijam un 15. janvārim – par iepriekšējo pusgadu.

**VIII. LOMU UZSKAITES KĀRTĪBA**

1. Papīra formā iegādāto licenču īpašniekiem obligāts pienākums ir iesniegt datus par lomu “Svētupes aizsardzības biedrībai” (adrese: Pūpolu iela Nr.1, Korģene, Limbažu novads, LV-4054, tālr. 22017673), aizpildot lomu uzskaites tabulas (makšķerniekiem pielikums Nr.10, bet vēžotājiem tabula pie gada bezmaksas licences) vai ieskenētu lomu uzskaites tabulu nosūtot uz e-pasta adresi [svetupes.ab@inbox.lv](mailto:svetupes.ab@inbox.lv). Elektroniski iegādāto licenču īpašnieki lomu reģistrē mājaslapā www.manacope.lv vai mobilā lietotnē “Mana Cope”. Lomu atskaitē jānorāda ūdenstilpe, kurā tas ir iegūts (Jaunupe vai Svētupe). Ja makšķerniekam vai vēžotājam licenci elektroniski iegādājusies cita persona, lomu atskaite jāiesniedz, izmantojot licences pirkuma e-pastā norādīto saiti lomu atskaites iesniegšanai. Visu licenču īpašnieki lomu atskaiti iesniedz arī gadījumos, ja loms nav gūts/nav paturēts vai licence nav izmantota.
2. Visu licenču īpašniekiem šī nolikuma 27. punkta prasības jāizpilda 5 (piecu) dienu laikā pēc licences derīguma termiņa beigām.
3. “Gada bezmaksas makšķerēšanas licenču” un “Vēžošanas sezonas zemes īpašnieka bezmaksas licenču” īpašniekiem lomu uzskaites tabulas tiek izsniegtas kopā ar licenci.
4. Ja makšķernieks vai vēžotājs nebūs iesniedzis loma pārskatu piecu dienu laikā pēc licences derīguma termiņa beigām, tad “Svētupes aizsardzības biedrība” atgādinās licences īpašniekam (uz licencē norādīto tālruņa numuru vai elektroniskā pasta adresi) par pārskata iesniegšanu ne ilgāk kā 14 (četrpadsmit) dienu laikā no atgādinājuma saņemšanas dienas.
5. Ja 14 (četrpadsmit) dienu laikā no atgādinājuma saņemšanas dienas loma pārskats tomēr netiek iesniegts, “Svētupes aizsardzības biedrība” par konstatēto pārkāpumu informē zivju resursu aizsardzības un uzraudzības iestādes, kas savas tiesības īsteno atbilstoši Zvejniecības likuma 19.pantam. Par MK noteikumu Nr. 799 prasību neievērošanu Zvejniecības likuma 30. panta pirmā daļa paredz piemērot administratīvo sodu – brīdinājumu vai naudas sodu, aizliedzot izmantot makšķerēšanas tiesības uz laiku līdz vienam gadam vai bez tā.
6. “Svētupes aizsardzības biedrība” katru gadu līdz 1. februārim iesniedz valsts zinātniskajā institūtā "Pārtikas drošības, dzīvnieku veselības un vides zinātniskais institūts "BIOR"" pārskatu par iepriekšējā gadā iegūtajiem lomiem.

**IX. LICENCĒTĀS MAKŠĶERĒŠANAS UN VĒŽOŠANAS ORGANIZĒTĀJA PIENĀKUMI**

1. Sniegt informāciju par licencētās makšķerēšanas un vēžošanas vietām, licencētās makšķerēšanas un vēžošanas organizētāju un makšķerēšanas un vēžošanas licenču iegādes iespējām oficiālajā izdevumā „Latvijas Vēstnesis” un vietējā laikrakstā, kā arī nodrošināt atbilstošu zonu norādes zīmju izvietošanu posmā, kas noteikts šī nolikuma 1. punktā.
2. Nodrošināt makšķerēšanas un vēžošanas licenču pieejamību saskaņā ar šī nolikuma 19. punktu.
3. Reģistrēt, uzskaitīt un realizēt makšķerēšanas un vēžošanas licences atbilstoši normatīvajos aktos noteiktajām prasībām, kā arī reģistrēt izsniegtās makšķerēšanas licences uzskaites žurnālā.
4. Uzskaitīt interneta vietnē www.manacope.lv pārdotās licences hronoloģiskā secībā elektroniski par katru pusgadu un pēc katra pusgada noslēgumā veikt attiecīgā pusgada elektroniski uzskaitīto licenču saraksta izdruku, nodrošinot izdrukāto licenču sarakstu uzglabāšanu kopā ar licenču uzskaites žurnālu.
5. Nodrošināt to, ka līdzekļi, kas iegūti, realizējot makšķerēšanas un vēžošanas licences, tiek izlietoti atbilstoši šī nolikuma VII. nodaļai.
6. Veikt makšķernieku un vēžotājulomu uzskaiti atbilstoši šī nolikuma VIII. nodaļai noteiktai kārtībai.
7. Iepazīstināt makšķerniekus un vēžotājus ar šo nolikumu un nodrošināt ārvalstu tūristiem angļu valodā informāciju par saziņas iespējām ar licencētās makšķerēšanas organizētāju, licencētās makšķerēšanas un vēžošanas noteikumiem, licenču veidiem, skaitu, to maksu, kā arī lomu uzskaiti.
8. Nozīmēt atbildīgo personu, kura pēc Valsts vides dienesta pilnvarotās personas vai pašvaldības pilnvarotās personas statusa iegūšanas piedalās vides un zivju resursu aizsardzības un uzraudzības pasākumos, kā arī katru gadu līdz 31. decembrim iesniegt Valsts vides dienestā pārskatu par veiktajiem dabas aizsardzības, kontroles un zivju resursu papildināšanas pasākumiem, kā arī informāciju par licencētās makšķerēšanas un vēžošanas organizēšanai nepieciešamās infrastruktūras izveidošanu un uzturēšanu.
9. Iesniegt Lauku atbalsta dienestāpārskatu par pārskaitījumu valsts budžetā Zivju fonda dotācijas veidošanai un no licenču realizācijas iegūto līdzekļu izlietojumu divas reizes gadā līdz 15.jūlijam un 15.janvārim – par iepriekšējo pusgadu.
10. Līdz katra nākamā gada 1. februārim iesniegt Pārtikas drošības, dzīvnieku veselības un vides zinātniskajā institūtā „BIOR” makšķernieku un vēžotāju aizpildītās un atpakaļ atgrieztās licences tālākai datu apstrādei un zivju un vēžu resursu novērtēšanai.
11. Veikt zivju krājumu (strauta foreles, vimbas, nēģu kāpuru) pavairošanu saskaņā ar Pārtikas drošības, dzīvnieku veselības un vides zinātniskā institūta „BIOR” rakstiskām rekomendācijām.

**X. NOSLĒGUMA JAUTĀJUMI**

1. Licencētās makšķerēšanas un vēžošanas nolikuma darbības ilgums ir līdz 2032.gada 31.decembrim.
2. Ar nolikuma spēkā stāšanos atzīt par spēku zaudējušiem Limbažu novada pašvaldības domes 2022. gada 28. aprīļa saistošos noteikumus Nr. 23 “Nolikums par licencēto vēžošanu Svētupes posmā Limbažu novada administratīvajā teritorijā”.
3. Ar nolikuma spēkā stāšanos atzīt par spēku zaudējušiem Limbažu novada pašvaldības domes 2022. gada 26. maija saistošos noteikumus Nr. 27 “Nolikums par licencēto makšķerēšanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)”.
4. Licences, kas iegādātas saskaņā ar Limbažu novada pašvaldības domes 2022. gada 28. aprīļa saistošos noteikumus Nr. 23 “Nolikums par licencēto vēžošanu Svētupes posmā Limbažu novada administratīvajā teritorijā” un Limbažu novada pašvaldības domes 2022. gada 26. maija saistošos noteikumus Nr. 27 “Nolikums par licencēto makšķerēšanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)” ir spēkā līdz tajos norādītajam beigu termiņam.

**XI. NOLIKUMA PIELIKUMI**

1. Pielikums Nr.1 – Licencētās makšķerēšanas posma “Svētupe – Jaunupe” shēma.
2. Pielikums Nr.2, Nr.3, Nr.4, Nr.5, Nr.6, Nr.7 – Licencētās makšķerēšanas licenču paraugi.
3. Pielikums Nr.8 – Iesniegums bezmaksas licenču saņemšanai.
4. Pielikums Nr.9 – Lomu uzskaites tabula (makšķerēšanas licences).
5. Pielikums Nr.10 – Saskaņojuma lapa.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


**Pielikums Nr.1**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

**Licencētās makšķerēšanas un vēžošanas posma “Svētupe - Jaunupe” shēma**



Svētupes ieteka Rīgas jūras līcī (GPS: 57.685044, 24.358122)

Sausupes ieteka Svētupē (GPS: 57.711702, 24.629974)

Jaunupe, no ietekas Salacā (GPS: 57.748931, 24.399964)

Jaunupe, līdz ietekai Svētupē (GPS: 57.715832, 24.438379)

**Pielikums Nr.2**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

***Taimiņa (arī laša) makšķerēšanas vienas dienas licence posmā „SVĒTUPE-JAUNUPE”***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***Taimiņa (arī laša) makšķerēšanas vienas dienas licence posmā „SVĒTUPE-JAUNUPE”***  **(organizē “Svētupes aizsardzības biedrība”)**  **No. 000**  Licence derīga \_\_\_\_\_\_\_\_\_\_\_\_\_\_\_\_\_\_  Licence izsniegta \_\_\_\_\_\_\_\_\_\_\_\_\_\_\_\_.  **Licences cena – 20 eiro**  Licence izsniegta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds, uzvārds)   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  | - |  |  |  |  |  |   (personas kods)  Tālr.\_\_\_\_\_\_\_\_\_\_\_\_\_\_\_\_\_\_\_,    e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Licence izsniegta elektroniski : www.manacope.lv |

**Pielikums Nr.3**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

**“VIENAS DIENAS MAKŠĶERĒŠANAS LICENCE posmā “SVĒTUPE-JAUNUPE””**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***VIENAS DIENAS MAKŠĶERĒŠANAS LICENCE***  ***posmā „SVĒTUPE-JAUNUPE”***  **(organizē “Svētupes aizsardzības biedrība”)**  **No. 000**  Licence nedod tiesības makšķerēt taimiņus vai lašus.  Licence derīga \_\_\_\_\_\_\_\_\_\_\_\_\_\_\_\_\_\_  Licence izsniegta \_\_\_\_\_\_\_\_\_\_\_\_\_\_\_\_.  **Licences cena – 8 eiro**  Licence izsniegta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds, uzvārds)   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  | - |  |  |  |  |  |   (personas kods)  Tālr.\_\_\_\_\_\_\_\_\_\_\_\_\_\_\_\_\_\_\_,    e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Licence izsniegta elektroniski : www.manacope.lv |

**Pielikums Nr.4**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

**“GADA BEZMAKAS MAKŠĶERĒŠANAS LICENCE” posmā “SVĒTUPE-JAUNUPE””**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***GADA BEZMAKSAS MAKŠĶERĒŠANAS LICENCE***  ***posmā „SVĒTUPE-JAUNUPE”***  ***ko organizē “Svētupes aizsardzības biedrība”***  **No. 000**  Licence derīga no 20\_\_.01.01. līdz 20\_\_.31.12.  Licence nedod tiesības makšķerēt taimiņus vai lašus.  Ar šo licenci no 1. oktobra līdz 10. maijam aizliegta spiningošana vai mušiņmakšķerēšana!  Licence izsniegta 20\_\_\_. g.\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Licences cena - BEZMAKSAS**  Licence izsniegta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds, uzvārds)   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  | - |  |  |  |  |  |   (personas kods)  Tālr.\_\_\_\_\_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_  Licence izsniegta Rīgas ielā 10, Salacgrīva, Limbažu novads, LV-4033,  tālrunis: 22017673      Licenci izsniedza \_\_\_\_\_\_\_\_\_\_\_\_\_\_\_\_\_\_\_\_\_\_\_  (izsniedzēja paraksts) |

**Pielikums Nr.5**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

**“VĒŽOŠANAS VIENREIZĒJĀ VIENAS DIENNAKTS LICENCE posmā “SVĒTUPE - JAUNUPE””**

|  |
| --- |
| **VĒŽOŠANAS VIENREIZĒJĀ VIENAS DIENNAKTS LICENCE**  **posmā „SVĒTUPE-JAUNUPE”**  **(organizē “Svētupes aizsardzības biedrība”)**  **No. 000**  Licence derīga \_\_\_\_\_\_\_\_\_\_\_\_\_\_\_\_\_\_  Licence izsniegta \_\_\_\_\_\_\_\_\_\_\_\_\_\_\_\_.  **Licences cena – 10 eiro**  Licence izsniegta **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vārds, uzvārds)  **-**  (personas kods)  **Tālr.\_\_\_\_\_\_\_\_\_\_\_\_\_\_\_\_\_\_\_,**    **e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Licence izsniegta elektroniski : www.manacope.lv** |

**Pielikums Nr.6**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

**“VĒŽOŠANAS SEZONAS LICENCE posmā “SVĒTUPE - JAUNUPE””**

|  |
| --- |
| **VĒŽOŠANAS SEZONAS LICENCE**  **posmā „SVĒTUPE-JAUNUPE”**  **(organizē “Svētupes aizsardzības biedrība”)**  **No. 000**  Licence derīga no \_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_  Licence izsniegta \_\_\_\_\_\_\_\_\_\_\_\_\_\_\_\_.  **Licences cena – 75 eiro**  Licence izsniegta **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vārds, uzvārds)  **-**  (personas kods)  **Tālr.\_\_\_\_\_\_\_\_\_\_\_\_\_\_\_\_\_\_\_,**    **e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Licence izsniegta elektroniski : www.manacope.lv** |

**Pielikums Nr.7**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Vēžošanas sezonas zemes īpašnieka bezmaksas licence posmā “SVĒTUPE - JAUNUPE***  ***ko organizē “Svētupes aizsardzības biedrība”***  **No. 000**  Licence derīga no \_\_\_\_\_\_\_\_\_\_\_\_ līdz  \_\_\_\_\_\_\_\_\_\_\_\_\_\_\_  Licence izsniegta 20\_\_\_. g.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Licences cena - BEZMAKSAS**  Licence izsniegta  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds, uzvārds)   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  | - |  |  |  |  |  |   (personas kods)  Tālr.\_\_\_\_\_\_\_\_\_\_\_\_\_\_\_\_\_\_\_,  e-pasts:\_\_\_\_\_\_\_\_\_\_\_\_\_\_\_\_\_\_  Licence izsniegta Rīgas ielā 10, Salacgrīva, Limbažu novads, LV-4033,  tālrunis: 22017673      Licenci izsniedza \_\_\_\_\_\_\_\_\_\_\_\_\_\_\_\_\_\_\_\_\_\_\_  (izsniedzēja paraksts) | **Vēžu loma uzskaites forma** | | |
| **Datums** | **Ūdenstilpe (Jaunupe vai Svētupe)** | **Vēžu skaits, gab.** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Pielikums Nr.8**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, Uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adrese)

**\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Tālruņa numurs) (e-pasts)

**Biedrībai**

**„Svētupes aizsardzības biedrība”**

Iesniegums.

Lūdzu piešķirt gada bezmaksas licenci vēžošanai posmā *“SVĒTUPE-JAUNUPE”* 20\_\_.gadam.

Pamatojums:

* Svētupes vai Jaunupes upei piekrītošā krastu zemju īpašnieka\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Vārds, uzvārds)*

īpašums\_\_\_\_

\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*NĪ nosaukums un adrese (radniecības pakāpe)*

20\_\_.gada \_\_\_.\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

*(Paraksts)*

**Pielikums Nr.9**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, Uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adrese)

**\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Tālruņa numurs) (e-pasts)

**Biedrībai**

**„Svētupes aizsardzības biedrība”**

Iesniegums.

Lūdzu piešķirt gada bezmaksas licenci makšķerēšanai posmā *“SVĒTUPE-JAUNUPE”* 20\_\_.gadam.

* Represētās personas apliecība Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Invalīda apliecība Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Latvijas Goda ģimenes apliecība Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Esmu persona, kas ir jaunāka par 16 gadiem;
* Esmu persona, kas ir vecāka par 65 gadiem;

20\_\_.gada \_\_\_.\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(Paraksts)

**Pielikums Nr.10**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

**Lomu uzskaites tabula papīra formātā izsniegtajām gada bezmaksas makšķerēšanas licencēm**

Licences numurs\_\_\_\_\_\_\_\_\_\_\_\_\_\_\_\_\_

Licences īpašnieks\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

Tel.\_\_\_\_\_\_\_\_\_\_\_\_\_\_\_\_\_\_\_\_e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norādīt, vai loms iegūts Jaunupē vai Svētupē: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **DATUMS** | **ZIVJU SUGA** | **SKAITS** | **SVARS** | **GARUMS** | **PIEZĪMES** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Jūsu sniegtie dati ir nepieciešami Pārtikas drošības, dzīvnieku veselības un vides zinātniskajam institūtam „BIOR”, iegūtās informācijas apkopošanai un Svētupes-Jaunupes zivju resursu datu bāzes veidošanai

Paldies! Biedrība “Makšķerēšanas biedrība „Svētupes aizsardzības biedrība”

**Pielikums Nr.11**

28.09.2023. NOLIKUMAM

Par licencēto makšķerēšanu un vēžošanu Svētupes posmā un Jaunupē

Limbažu novada administratīvajā teritorijā (POSMS „SVĒTUPE-JAUNUPE”)

**Saskaņojumu lapa nolikumam**

**Par licencēto makšķerēšanu Svētupes upes posmā un Jaunupē Limbažu novada administratīvajā teritorijā (posms SVĒTUPE – JAUNUPE)**

|  |  |
| --- | --- |
| Zemkopības ministrija | 2023. gada 26. maijā Nr. 4.1-3e/1031/2023 |
| Pārtikas drošības, dzīvnieku veselības  un vides zinātniskais institūts „BIOR” | 2023. gada 14. jūnijā Nr. 30-1/172-e |
| Dabas aizsardzības pārvalde | 2023. gada 20. jūnijā Lēmums Nr. 3.15.3.3/573/2023-N10 |
| Valsts vides dienests | 2023. gada 4. aprīlī Nr. 2.4/418/VI/2023 |