**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**Paskaidrojuma raksts**

**Limbažu novada pašvaldības domes 2023. gada 28. septembra saistošajiem noteikumiem Nr.21 „Nolikums par licencēto makšķerēšanu un vēžošanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| Mērķis un nepieciešamības pamatojums | Saistošie noteikumi nosaka Svētupes upes posmā, no Svētupes ietekas Rīgas jūras līcī augšup pa straumi līdz Sausupes ietekai, un Jaunupē visā tās garumā no ietekas Salacā augšup pa straumi līdz iztekai no Svētupes licencētās makšķerēšanas un vēžošanas kārtību, vides un dabas aizsardzības prasības, makšķerēšanas un vēžošanas licenču veidus, skaitu, maksu, saturu un realizāciju, licencētās makšķerēšanas un vēžošanas organizētāja pienākumus un tiesības.  Licencētās makšķerēšanas un vēžošanas Svētupes upes posmā, no Svētupes ietekas Rīgas jūras līcī augšup pa straumi līdz Sausupes ietekai, un Jaunupē visā tās garumā no ietekas Salacā augšup pa straumi līdz iztekai no Svētupes organizēšanai pilnvarota biedrība „Svētupes aizsardzības biedrība” saskaņā ar 2019. gada 4.oktobra noslēgto pilnvarojuma līgumu Nr. 3.25.3/339.  Saistošie noteikumi izdoti saskaņā ar [Zvejniecības likuma](https://likumi.lv/ta/id/34871-zvejniecibas-likums) [10. panta](https://likumi.lv/ta/id/34871-zvejniecibas-likums#p10) piekto daļu. [Zvejniecības likuma](https://likumi.lv/ta/id/34871-zvejniecibas-likums) [10. panta](https://likumi.lv/ta/id/34871-zvejniecibas-likums#p10) piektā daļa noteic, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).  Atbilstoši Ministru kabineta 2015. gada 22. decembra noteikumu Nr. 799 “[Licencētās makšķerēšanas, vēžošanas un zemūdens medību kārtība](https://likumi.lv/ta/id/279203-licencetas-makskeresanas-vezosanas-un-zemudens-medibu-kartiba)” [7. punktam](https://likumi.lv/ta/id/279203-licencetas-makskeresanas-vezosanas-un-zemudens-medibu-kartiba#p7) organizētājs izstrādā attiecīgo ūdeņu licencētās makšķerēšanas, vēžošanas vai zemūdens medību nolikumu, 10. punktam noteikta nolikuma saskaņošanas kārtība un 13. punktam attiecīgā pašvaldība ir atbildīga par nolikuma ieviešanu atbilstoši šiem noteikumiem, bet organizētājs atbild par nolikumā un šajos noteikumos ietverto prasību izpildi.  Ņemot vērā iepriekšminēto normatīvo aktu regulējumu, citu iespējamo alternatīvu nav, lai noteiktu licencētās makšķerēšanas un vēžošanas tiesisko regulējumu. |
| Fiskālā ietekme uz pašvaldības budžetu | Saistošo noteikumu īstenošanas fiskālās ietekmes prognoze uz pašvaldības budžetu:   * nav ietekmes uz ieņēmumu daļa; * nav ietekmes uz izdevumu daļu; * nav ietekmes uz citām pozīcijām budžeta ieņēmumu vai izdevumu daļā.   Nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanai, lai nodrošinātu saistošo noteikumu izpildi. |
| Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Licencētā makšķerēšana un vēžošana Svētupes upes posmā, no Svētupes ietekas Rīgas jūras līcī augšup pa straumi līdz Sausupes ietekai, un Jaunupē visā tās garumā no ietekas Salacā augšup pa straumi līdz iztekai no Svētupes veicinās kontrolētu makšķerēšanas un vēžošanas plūsmu un zivju resursu aizsardzība un to ilgtstpējīga izmantošana, invazīvās vēžu sugas (Amerikas signālvēzis *Pacifastacus leniusculus*) izplatības un kaitīgās ietekmes samazināšana, kā arī regulēs antropogēnās slodzes ietekmi uz vidi, Licencētā makšķerēšana un vēžošanas sniegs papildu līdzekļus zivju aizsardzībai, t. sk. maluzvejniecības novēršanai un makšķerēšanas un vēžošanas attīstībai.  Saistošie noteikumi paredz izsniegt:   * bezmaksas gada licenci (200 licences) makšķerēšanai: 1) bērniem vecumā līdz 16 gadiem; 2) personām, kuras vecākas par 65 gadiem; 3) politiski represētajām personām un personām ar invaliditāti; 4) Svētupes upes posma, no Svētupes ietekas Rīgas jūras līcī augšup pa straumi līdz Sausupes ietekai, un Jaunupē visā tās garumā no ietekas Salacā augšup pa straumi līdz iztekai no Svētupes pieguļošo krasta zemju īpašniekiem un viņu ģimenes locekļiem; 5) personām no daudzbērnu ģimenēm un ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa, un kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība; * bezmaksas vēžošanas sezonas licenci (50 licences) Svētupes upes posma, no Svētupes ietekas Rīgas jūras līcī augšup pa straumi līdz Sausupes ietekai, un Jaunupē visā tās garumā no ietekas Salacā augšup pa straumi līdz iztekai no Svētupes pieguļošo krasta zemju īpašnieki.   Ar saistošajiem noteikumiem netiek paredzēta ietekme uz uzņēmējdarbības vidi pašvaldības teritorijā.  Ar saistošajiem noteikumiem netiek paredzēta ietekme uz iedzīvotāju veselību. |
| Ietekme uz administratīvajām procedūrām un to izmaksām | Saistošo noteikumu piemērošanā privātpersonas var vērsties pie biedrības „Svētupes aizsardzības biedrība”, reģ. Nr. 40008282401, Pūpolu iela Nr.1, Korģene, Limbažu novads, LV-4054, kontakttālrunis +371 22017673, e-pasts: svetupes.ab@inbox.lv.  Makšķerēšanas un vēžošanas licences var iegādāties, tīmekļvietnē [www.manacope.lv](http://www.manacope.lv).  Gada bezmaksas licenci makšķerēšanai un bezmaksas vēžošanas sezonas licenci, jāiesniedz ir jāiesniedz iesniegums ar pamatojumu biedrībai „Svētupes aizsardzības biedrībā”.  Personas par izvēlēto licences veidu, kuru ir tiesīgs iegādāties, maksā cenu, kas norādīta saistošo noteikumu 11. punktā.  Administratīvās procedūras licenču izsniegšanā un uzskaite tiek organizētas ar biedrības „Svētupes aizsardzības biedrība” resursiem. |
| Ietekme uz pašvaldības funkcijām un cilvēkresursiem | Saistošo noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu darba vietu izveide. |
| Informācija par izpildes nodrošināšanu | Saistošo noteikumu izpildi nodrošinās biedrība „Svētupes aizsardzības biedrība”, organizējot licenču uzskaiti un tirdzniecību, sniedzot atskaites normatīvajos aktos un saistošajos noteikumos noteiktajā kārtībā. |
| Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Samērīguma tests:   * pašvaldības izraudzītie līdzekļi ir piemēroti leģitīmā mērķa sasniegšanai; * nav saudzējošāku līdzekļu leģitīmā mērķa sasniegšanai; * pašvaldības rīcība ir atbilstoša. |
| Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes gaitā saņemti Ministru kabineta 2015. gada 22. decembra noteikumu Nr. 799 “[Licencētās makšķerēšanas, vēžošanas un zemūdens medību kārtība](https://likumi.lv/ta/id/279203-licencetas-makskeresanas-vezosanas-un-zemudens-medibu-kartiba)” 10.punktā norādītie saskaņojumi ar Zemkopības ministriju, valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”” Valsts vides dienestu, Dabas aizsardzības pārvaldi.  Atbilstoši Pašvaldību likuma 46. panta trešajai daļai saistošo noteikumu projekts publicēts pašvaldības tīmekļvietnē sabiedrības viedokļa noskaidrošanai. Viedokļus un priekšlikumus par saistošo noteikumu projektu rakstveidā varēja iesniegt līdz 2023. gada 31. augustam. Noteiktajā termiņā netika saņemts neviens priekšlikums. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU